Ko je gde živeo u kraljevini Jugoslaviji

Spisak adresa koji možete pročitati na ovoj stranici pronašao sam u knjizi “Ko je ko u Jugoslaviji”, izdanje za godinu 1928. Adrese stanovanja navedene niže, odnose se samo na period dvadesetih godina, do 1928. Knjiga je zajedničko izdanje “Jugoslovenskog godišnjaka” (Beograd) i “Nove Evrope” (Zagreb). Izdata je po uzoru na englesku knjigu “Who is who”. Adžija Božidar, pravnik i političar, rođen u Drnišu 1890. godine, živeo je u Zagrebu, ulica Preradovićeva br. 42 Andrić Ivo, književnik, rođen u Travniku 1892. godine, živeo je u Beogradu, ulica Kralja Milana br. 44. Atanasijević Dr Ksenija, profesor, rođena u Beogradu 1894. godine, živela je u Beogradu, ulica Dalmatinska 11. Bajloni Ignjat, preduzetnik, rođen u Beogradu 1876. godine, živeo je u Beogradu, ulica Knez Mihajlov venac br. 29. Begović Milan, književnik, rođen u mestu Vrlika (Dalmacija) 1876. g., živeo u Zagrebu, ulica Jurjevska 63a. Belić Dr Aleksandar, filolog, rođen u Beogradu 1876. g., živeo u Beogradu, ulica Frankopanova 28a. Binički Stanislav, kompozitor, rođen u selu Jasika (Trstenički okrug) 1872. godine, živeo u Beogradu, ulica Masarikova br. 9. Bojović Petar, vojvoda u penziji, rođen u selu Miševići (Nova varoš), živeo je u Beogradu, ulica Svetosavska br. 3. Božović Grigorije, književnik, rođen u Pridvorici (Ibarski Kolašin) 1880. g., živeo je u Beogradu, ulica Novosadska br. 11. Car Marko, književnik, rođen u Herceg Novom 1860. godine, prijavio je adresu na Umetničko Odeljenje Ministarstva Prosvete u Beogradu. Cicvarić Krsta, novinar, rođen 1879. godine u Nikojevićima kod Užica, živeo je u Beogradu, ulica Skerlićeva br. 14. Crnjanski Miloš, književnik, rođen 1893. godine u Ilanči (Ilandža, Banat), živeo je u Beogradu, ulica Miloša Velikog 56/I (dvorište). Cvijanović Svetislav B., knjižar i izdavač, rođen 1877. godine u Županji (Slavonija), živeo je u Beogradu, ulica Gospodar Jevremova br. 57. Čajkanović Dr Veselin, profesor, rođen u Beogradu 1881. godine, živeo je u Beogradu, ulica Kosovska br. 21. Čubrilović Branko, ministar, rođen 1894. godine, Bosanska Gradiška, prijavio je adresu: Narodna skupština, Beograd. Ćorović Vladimir, istoričar, rođen u Mostaru 1895. godine, živeo u Beogradu, ulica Kralja Milana br. 75. Ćurčin Milan, urednik “Nove Evrope”, rođen 1880. godine u Pančevu, živeo u Zagrebu, ulica Preradovićev Trg 9/II. Davidović Ljubomir, političar, rođen u Vlaškoj (Mladenovac) 1863. godine, živeo u Beogradu, ulica Njegoševa br. 61. Dimitrijević Jelena J., književnica, rođena u Kruševcu 1862. godine, živela u Beogradu, adresa Hotel “Moskva”. Drobnjaković Dr Borivoje M., etnolog, rođen 1890. godine u Kragujevcu, živeo u Beogradu, ulica Birčaninova 14a. Dvorniković Dr Vladimir, filozof i etnopsiholog, rođen 1888. godine u Severinu na Kupi, živeo u Zagrebu, ulica Jurjevska 27. Na linku koji se nalazi odmah ispod, možete preuzeti kompletnu e-knjigu “Ko je ko u Jugoslaviji 1928”.